बाआमाले दिनेश कण्ठलार्इ सफल इन्जिनियर बनाउन चाहन्थे। छोरो कुनै सरकारी कार्यालयमा हाकिम बनोस् भन्ने आशा राखेका थिए। त्रिचन्द्र कलेजबाट आइएस्सी गरेर कोलम्बो प्लानमा भारतबाट इन्जिनियरिङ गर्दा पनि उनीसँग यस्तै सपना थियो। बाआमाको आशा अनुसार नै उनले लोकसेवा परीक्षामा विभागीय इन्जिनियर उत्तीर्ण पनि गरे। २०४६ सालमा शाखा अधिकृत उत्तीर्ण गरेका उनले १४७० रुपैयाँ मासिक तलव आउने शाखा अधिकृतका जागिर छोडेर गोरखकाली रबर उद्योगमा प्रोडक्स स्टक्चर डिजाइनिङ पदमा जागिर खान गए। सरकारी जागिर लत्याउनको कारण गोरखकालीमा उनलार्इ सरकारी तलवको दोब्बर २ हजार ९ सय रुपैयाँको दिएको थियो।
